Diari Oficial de la Generalitat Valenciana


Sumari del DOGV 4384, del 22-11-2002 (2002/12853)

DECRET 183/2002, de 19 de novembre, del Govern Valencià, pel qual s'autoritza la concessió d'avals de la Generalitat Valenciana a l'empresa pública Valenciana d'Aprofitament Energètic de Residuos, SA.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4384

Data del DOGV
:   22-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12088


Data del document
:   19-11-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Valenciana d'Aprofitament Energètic de Residus, SA
    * garantia
    * empresa pública

DECRET 183/2002, de 19 de novembre, del Govern Valencià, pel qual s'autoritza la concessió d'avals de la Generalitat Valenciana a l'empresa pública Valenciana d'Aprofitament Energètic de Residuos, SA. [2002/12861]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
Així mateix, la mencionada Llei d'Hisenda Pública establix en l'article 84.4, modificat per l'article 44 de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, que podrà acordar la renúncia al benefici d'excussió establit en l'article 1830 del Codi Civil.
  
D'altra banda, l'article 36 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002, establix que la Generalitat Valenciana podrà prestar avals, durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per Fons de Titulització d'Actius promoguts per aquelles, fins a un límit de 601,01 milions d'euros. L'aval que s'autoritza per mitjà d'este decret està dins del límit esmentat.
  
Actualment, la Generalitat Valenciana està negociant operacions d'endeutament per tal de finançar les inversions de l'empresa pública Valenciana d'Aprofitament Energètic de Residus, SA. (VAERSA).
  
En conseqüència, pot ser necessari atorgar, a favor de l'empresa mencionada, avals de la Generalitat Valenciana destinats a garantir les dites operacions, així com, si és el cas, operacions de cobertura vinculades a estes.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 19 de novembre de 2002,
  
DECRETE
  
Article 1
  
S'autoritza el conseller d'Economia, Hisenda i Ocupació per a concedir a l'empresa pública Valenciana d'Aprofitament Energètic de Residus, SA. (VAERSA), un aval destinat a garantir operacions de crèdit, per import global de fins a 46.572.095 euros, per tal de finançar els projectes d'inversió de la societat mencionada en els exercicis 2002-2003, definits en el Pla Integral de Residus.
  
El termini de vigència de l'autorització anterior acabarà el 31 de desembre de 2002.
  
Així mateix, se l'autoritza per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es referix el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, en l'atorgament dels avals a què es refereix l'article anterior es renunciarà al benefici d'excussió recollit en l'article 1830 del Codi Civil.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que establix el present decret i la Llei d'Hisenda Pública de la Generalitat Valenciana i altra normativa d'aplicació.
  
València, 19 de novembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,